Title: ประกาศกรมพินิจและคุ้มครองเด็กและเยาวชน เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของกรมพินิจและคุ้มครองเด็กและเยาวชน

ประกาศกรมพินิจและคุ้มครองเด็กและเยาวชน

ประกาศกรมพินิจและคุ้มครองเด็กและเยาวชน
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลของกรมพินิจและคุ้มครองเด็กและเยาวชน[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ

กรมพินิจและคุ้มครองเด็กและเยาวชนมีหน่วยงานในสังกัดที่ดำเนินการเกี่ยวกับข้อมูลข่าวสารส่วนบุคคลดังนี้

๑. กองการเจ้าหน้าที่
(ก) ประเภทของบุคคลที่มีการเก็บข้อมูลไว้
- ข้าราชการ
- ลูกจ้างประจำ
- พนักงานราชการ
(ข) ประเภทของระบบข้อมูลข่าวสารส่วนบุคคล
- ก.พ. ๗
- ระบบฐานข้อมูลสารสนเทศ (DPIS)
(ค) ลักษณะการใช้ข้อมูลตามปกติ
- ใช้ในการบริหารงานบุคคลของกรมพินิจ ฯ
- ใช้ในการตรวจสอบประวัติ/ความดีความชอบ/ประกอบการสอบสวนวินัยกรณีข้าราชการ,ลูกจ้างและพนักงานราชการกระทำผิด
- ใช้ในการพัฒนาบุคลากรของกรมพินิจและคุ้มครองเด็กและเยาวชน
(ง) วิธีการขอตรวจดูข้อมูลข่าวสารของเจ้าของข้อมูล
- กรอกแบบฟอร์มใบคำร้องขอตรวจสอบประวัติ ก.พ. ๗
(จ) วิธีการขอให้แก้ไขเปลี่ยนแปลงข้อมูล
- การขอแก้ไขวัน เดือน ปีเกิด
ให้ปฏิบัติตามระเบียบสำนักนายกรัฐมนตรีว่าด้วยการขอแก้ไขวัน เดือน ปีเกิด
ในทะเบียนประวัติข้าราชการ พ.ศ. ๒๕๒๗
- กรณีมีการแก้ไขเพิ่มเติมข้อมูลส่วนบุคคลให้ทำหนังสือแจ้งกองการเจ้าหน้าที่เพื่อทำการบันทึกการเปลี่ยนแปลงแก้ไขเพิ่มเติมและแจ้งส่วนงานที่เกี่ยวข้อง
(ฉ) แหล่งที่มาของข้อมูล
- เจ้าของประวัติ
- เอกสารของทางราชการ

๒. ศูนย์ฝึกและอบรมเด็กและเยาวชน/สถานพินิจและคุ้มครองเด็กและเยาวชน
(ก) ประเภทของบุคคลที่มีการเก็บข้อมูลไว้
- กรรมการสงเคราะห์เด็กและเยาวชนสำหรับสถานพินิจ
- เด็กและเยาวชน
- ผู้เยาว์
(ข) ประเภทของระบบข้อมูลข่าวสารส่วนบุคคล
- ทะเบียนประวัติกรรมการสงเคราะห์เด็กและเยาวชนสำหรับสถานพินิจ
- สำนวนคดี
- สมุดประจำตัวเด็ก/เยาวชนรายบุคคล
(ค) ลักษณะการใช้ข้อมูลตามปกติ
- เพื่อประสานความร่วมมือในการช่วยเหลือเด็กและเยาวชน
- เพื่อการบริหารงานในหน่วยงาน เช่น การฟ้องคดี,
การจัดเก็บสถิติ, การเข้ารับการฝึกอบรม
- เพื่อเป็นข้อมูลสำหรับส่วนราชการอื่น ๆ
ที่เกี่ยวข้องขอให้ตรวจสอบ เช่น ศาล/อัยการ
(ง) วิธีการขอตรวจดูข้อมูลข่าวสารของเจ้าของข้อมูล
- กรอกแบบฟอร์มขอตรวจสอบตามแบบฟอร์มที่กำหนด
- ผู้อำนวยการศูนย์ฝึกและอบรมเด็กและเยาวชน, ผู้อำนวยการสถานพินิจและคุ้มครองเด็กและเยาวชน
หรือผู้ที่ได้รับมอบหมายพิจารณาอนุญาต
(จ) วิธีการขอให้แก้ไขเปลี่ยนแปลงข้อมูล
- กรณีมีการแก้ไขเพิ่มเติมข้อมูลแจ้งผู้อำนวยการศูนย์ฝึกและอบรมเด็กและเยาวชน/ผู้อำนวยการสถานพินิจและคุ้มครองเด็กและเยาวชน
(ฉ) แหล่งที่มาของข้อมูล
- เจ้าของประวัติ
- เอกสารของทางราชการ

ประกาศ
ณ วันที่ ๙ พฤษภาคม พ.ศ. ๒๕๕๔
ธวัชชัย
 ไทยเขียว
อธิบดีกรมพินิจและคุ้มครองเด็กและเยาวชน

ปริยานุช/ผู้จัดทำ
๒๙ มิถุนายน
๒๕๕๔

ณัฐวดี/ตรวจ
๒๙ มิถุนายน
๒๕๕๔

[๑] ราชกิจจานุเบกษา
เล่ม ๑๒๘/ตอนพิเศษ ๖๙ ง/หน้า ๕๕/๒๒ มิถุนายน ๒๕๕๔